**PODROČJA DELA:**

* svetovalno delo z otroki (pomoč otrokom v podporo in spodbudo za njihov najboljši možni razvoj, pomoč otrokom z razvojnimi težavami, pomoč otrokom s posebnimi potrebami, pomoč otrokom s težavami, ki izvirajo iz socialnega okolja, pomoč otrokom s težavami pri prilagajanju in sodelovanju v skupini);
* svetovalno delo s strokovnimi delavkami in delavci vrtca;
* svetovalno delo s starši;
* sodelovanje z vodstvom vrtca;
* sodelovanje z zunanjimi institucijami (šole, vrtci, zdravstveni domovi, CZO, CSD, ZRSŠ, svetovalni centri, policija ...).

Na svetovalno službo se lahko obrnete po

telefonu na št. **(01) 707 12 69** ali po e-pošti:

**natasa.lavric@guest.arnes.si**.

**Nataša Lavrič,**

**svetovalna delavka**

**in izvajalka dodatne strokovne pomoči**

Pisarna svetovalne službe vrtca se nahaja **v 1. nadstropju vrtca, nasproti zbornice**. Na voljo sem vam **vsak dan od 12. do 13. ure** oz. po dogovoru.





Vrtec Polhek

Cesta Notranjskega odreda 32

1386 Stari trg pri Ložu

**SVETOVALNA SLUŽBA**



**SVETOVALNA SLUŽBA V VRTCU**

Svetovalna služba v vrtcu deluje z namenom, da bi bili vsi posamezni udeleženci v vrtcu (otroci, strokovni delavci, vodstvo vrtca in starš) in vrtec kot celota čim bolj uspešni pri uresničevanju sistemsko zastavljenih ciljev vzgoje in izobraževanja.

Temeljni cilj vseh sodelujočih v vzgojno-izobraževalnem procesu je **optimalni razvoj otroka**. Temeljni cilj svetovalne službe v vrtcu pa je podpreti vse sodelujoče pri uresničevanju tega skupnega cilja. Staršem svetujemo na osnovi prostovoljnosti, skupnega dogovora in zaupnosti podatkov v dobrobit otroka in njegove družine.

**STROKOVNOETIČNA NAČELA**, po katerih deluje svetovalna služba:

* Načelo DOBROBITI – delo v dobrobit otroka, spoštovanje otrokove osebnosti.
* Načelo PROSTOVOLJNOSTI – udeleženci svetovalnega odnosa vanj vstopajo prostovoljno. Izjema so primeri, ko je ogrožen otrok ali kdo drug.
* Načelo ZAUPANJA in ZAUPNOSTI – vse, kar je povedano v svetovalnem odnosu, ostaja zaupno.

**LOGOPED**

Če ima otrok govorno-jezikovne težave (pri določeni starosti še ne govori, slabo razumljiv govor, zapoznel govor, ne izgovarja nekaterih glasov, jecljanje itd.), se po pomoč **obrnite na otrokovega pediatra**. Ta vam bo izdal delovni nalog za logopeda. Najbližja logopedska ambulanta je v Cerknici. Več informacij in kontakte najdete na spletu.

**SVETOVALNO DELO Z OTROKI:**

• pomoč otrokom v podporo in spodbudo za njihov najboljši možni razvoj;

• pomoč otrokom pri uvajanju v vrtec, pri prehodu iz ene skupine v drugo, pri prehodu v drugi vrtec in pri prehodu v šolo;

• pomoč otrokom s težavami, ki izvirajo iz socialnega okolja;

• pomoč otrokom s težavami v prilagajanju in sodelovanju v skupini;

• pomoč otrokom z razvojnimi težavami;

• pomoč otrokom s posebnimi potrebami.

Starši, **na voljo smo vam**, kadar potrebujete svetovanje in pomoč, odgovor na marsikatero vprašanje pa boste lahko našli že v prispevkih, ki so objavljeni na spletni strani svetovalne službe Vrtca Polhek: <https://www.oshjh-staritrg.si/639-2/svetovalna-sluzba-vrtca/>.